plato-philosophy.symposium 210
ταῦτα μὲν οὖν τὰ ἐρωτικὰ ἴσως , ὦ Σώκρατες , κἂν σὺ μυηθείης · τὰ δὲ τέλεα καὶ ἐποπτικά , ὧν ἕνεκα καὶ ταῦτα ἔστιν , ἐάν τις ὀρθῶς μετίῃ , οὐκ οἶδʼ εἰ οἷός τʼ ἂν εἴης . ἐρῶ μὲν οὖν , ἔφη , ἐγὼ καὶ προθυμίας οὐδὲν ἀπολείψω · πειρῶ δὲ ἕπεσθαι , ἂν οἷός τε ᾖς . δεῖ γάρ , ἔφη , τὸν ὀρθῶς ἰόντα ἐπὶ τοῦτο τὸ πρᾶγμα ἄρχεσθαι μὲν νέον ὄντα ἰέναι ἐπὶ τὰ καλὰ σώματα , καὶ πρῶτον μέν , ἐὰν ὀρθῶς ἡγῆται ὁ ἡγούμενος , ἑνὸς αὐτὸν σώματος ἐρᾶν καὶ ἐνταῦθα γεννᾶν λόγους καλούς , ἔπειτα δὲ αὐτὸν κατανοῆσαι ὅτι τὸ κάλλος τὸ ἐπὶ ὁτῳοῦν σώματι τῷ ἐπὶ ἑτέρῳ σώματι ἀδελφόν ἐστι , καὶ εἰ δεῖ διώκειν τὸ ἐπʼ εἴδει καλόν , πολλὴ ἄνοια μὴ οὐχ ἕν τε καὶ ταὐτὸν ἡγεῖσθαι τὸ ἐπὶ πᾶσιν τοῖς σώμασι κάλλος · τοῦτο δʼ ἐννοήσαντα καταστῆναι πάντων τῶν καλῶν σωμάτων ἐραστήν , ἑνὸς δὲ τὸ σφόδρα τοῦτο χαλάσαι καταφρονήσαντα καὶ σμικρὸν ἡγησάμενον · μετὰ δὲ ταῦτα τὸ ἐν ταῖς ψυχαῖς κάλλος τιμιώτερον ἡγήσασθαι τοῦ ἐν τῷ σώματι , ὥστε καὶ ἐὰν ἐπιεικὴς ὢν τὴν ψυχήν τις κἂν σμικρὸν ἄνθος ἔχῃ , ἐξαρκεῖν αὐτῷ καὶ ἐρᾶν καὶ κήδεσθαι καὶ τίκτειν λόγους τοιούτους καὶ ζητεῖν , οἵτινες ποιήσουσι βελτίους τοὺς νέους , ἵνα ἀναγκασθῇ αὖ θεάσασθαι τὸ ἐν τοῖς ἐπιτηδεύμασι καὶ τοῖς νόμοις καλὸν καὶ τοῦτʼ ἰδεῖν ὅτι πᾶν αὐτὸ αὑτῷ συγγενές ἐστιν , ἵνα τὸ περὶ τὸ σῶμα καλὸν σμικρόν τι ἡγήσηται εἶναι · μετὰ δὲ τὰ ἐπιτηδεύματα ἐπὶ τὰς ἐπιστήμας ἀγαγεῖν , ἵνα ἴδῃ αὖ ἐπιστημῶν κάλλος , καὶ βλέπων πρὸς πολὺ ἤδη τὸ καλὸν μηκέτι τὸ παρʼ ἑνί , ὥσπερ οἰκέτης , ἀγαπῶν παιδαρίου κάλλος ἢ ἀνθρώπου τινὸς ἢ ἐπιτηδεύματος ἑνός , δουλεύων φαῦλος ᾖ καὶ σμικρολόγος , ἀλλʼ ἐπὶ τὸ πολὺ πέλαγος τετραμμένος τοῦ καλοῦ καὶ θεωρῶν πολλοὺς καὶ καλοὺς λόγους καὶ μεγαλοπρεπεῖς τίκτῃ καὶ διανοήματα ἐν φιλοσοφίᾳ ἀφθόνῳ , ἕως ἂν ἐνταῦθα ῥωσθεὶς καὶ αὐξηθεὶς κατίδῃ τινὰ ἐπιστήμην μίαν τοιαύτην , ἥ ἐστι καλοῦ τοιοῦδε . πειρῶ δέ μοι , ἔφη , τὸν νοῦν προσέχειν ὡς οἷόν τε μάλιστα .
Lemmas: οὗτος μέν οὖν ὁ ἐρωτικός ἴσως , ὦ Σωκράτης , ἄν σύ μυέω · ὁ δέ τέλειος καί ἐποπτικός , ὅς ἕνεκα καί οὗτος εἰμί , ἐάν τις ὀρθός μετέρχομαι , οὐ οἶδα εἰ οἷος τε ἄν εἰμί . λέγω μέν οὖν , φημί , ἐγώ καί προθυμία οὐδείς ἀπολείπω · πειράω δέ ἕπομαι , ἐάν οἷος τε εἰμί . δέω γάρ , φημί , ὁ ὀρθός ἔρχομαι ἐπί οὗτος ὁ πρᾶγμα ἄρχω μέν νέος εἰμί ἔρχομαι ἐπί ὁ καλός σῶμα , καί πρῶτος μέν , ἐάν ὀρθός ἡγέομαι ὁ ἡγέομαι , εἷς αὐτός σῶμα ἐράω καί ἐνταῦθα γεννάω λόγος καλός , ἔπειτα δέ αὐτός κατανοέω ὅτι ὁ κάλλος ὁ ἐπί ὅστις σῶμα ὁ ἐπί ἕτερος σῶμα ἀδελφός εἰμί , καί εἰ δέω διώκω ὁ ἐπί εἶδος καλός , πολύς ἄνοια μή οὐ εἷς τε καί αὐτός ἡγέομαι ὁ ἐπί πᾶς ὁ σῶμα κάλλος · οὗτος δέ ἐννοέω καθίστημι πᾶς ὁ καλός σῶμα ἐραστής , εἷς δέ ὁ σφόδρα οὗτος χαλάω καταφρονέω καί μικρός ἡγέομαι · μετά δέ οὗτος ὁ ἐν ὁ ψυχή κάλλος τίμιος ἡγέομαι ὁ ἐν ὁ σῶμα , ὥστε καί ἐάν ἐπιεικής εἰμί ὁ ψυχή τις ἐάν μικρός ἄνθος ἔχω , ἐξαρκέω αὐτός καί ἐράω καί κήδω καί τίκτω λόγος τοιοῦτος καί ζητέω , ὅστις ποιέω ἀγαθός ὁ νέος , ἵνα ἀναγκάζω αὖ θεάομαι ὁ ἐν ὁ ἐπιτήδευμα καί ὁ νόμος καλός καί οὗτος ὁράω ὅτι πᾶς αὐτός ἑαυτοῦ συγγενής εἰμί , ἵνα ὁ περί ὁ σῶμα καλός μικρός τις ἡγέομαι εἰμί · μετά δέ ὁ ἐπιτήδευμα ἐπί ὁ ἐπιστήμη ἄγω , ἵνα ὁράω αὖ ἐπιστήμη κάλλος , καί βλέπω πρός πολύς ἤδη ὁ καλός μηκέτι ὁ παρά εἷς , ὥσπερ οἰκέτης , ἀγαπάω παιδάριον κάλλος ἤ ἄνθρωπος τις ἤ ἐπιτήδευμα εἷς , δουλεύω φαῦλος εἰμί καί μικρολόγος , ἀλλά ἐπί ὁ πολύς πέλαγος τρέπω ὁ καλός καί θεωρέω πολύς καί καλός λόγος καί μεγαλοπρεπής τίκτω καί διανόημα ἐν φιλοσοφία ἄφθονος , ἕως ἄν ἐνταῦθα ῥώννυμι καί αὐξάνω καθοράω τις ἐπιστήμη εἷς τοιοῦτος , ὅς εἰμί καλός τοιόσδε . πειράω δέ ἐγώ , φημί , ὁ νόος προσέχω ὡς οἷος τε μάλα .